b'\n_START_ARTICLE_\n2. SS-divisjon \xc2\xabDas Reich\xc2\xbb\n_START_SECTION_\nTidlig krig og SS-VT-1939/1940\n_START_PARAGRAPH_\nSS-Verf\xc3\xbcgungsdivision (VT-Division) ble dannet 10. oktober 1939 ved sammensl\xc3\xa5ing av SS-Verf\xc3\xbcgungstruppe og deler av SS-Totenkopfverb\xc3\xa4nde. VT-Divisjonen bestod av tre regimenter som var dannet av motoriserte infanteriregimenter. F\xc3\xb8rste kommandant var dav\xc3\xa6rende SS-Gruppenf\xc3\xbchrer Paul Hausser._NEWLINE_I l\xc3\xb8pet av Felttoget i Polen i 1939 ble SS-Verf\xc3\xbcgungstruppe plassert sammen med ulike deler av Wehrmacht. SS-Standarten Deutschland, som tok seg av etterretning og oppklaring, var underlagt staben i Panzerdivision Kempf. SS-Standarten Germania var reservetropper i 14.armee under generalmajor Wilhelm List. Pioner-Sturmbann i SS-Verf\xc3\xbcgungstruppe var sammen med Leibstandarte Adolf Hitler satt under kommando av general Walter von Reichenau i 10.armee. SS-Standarten Der F\xc3\xbchrer var reserve p\xc3\xa5 Vestfronten og ble holdt i alarmberedskap under general Friedrich Dollmann og var s\xc3\xa5ledes ikke i kamp._NEWLINE_I mai 1940 ble divisjonen satt inn i vestfelttoget i Nederland, Belgia og Frankrike. Der kjempet den sammen med enheter fra Leibstandarte-SS Adolf Hitler og 3. SS-divisjon Totenkopf. Dens ildd\xc3\xa5p ble hovedkampanjen langs den nederlandske sentralfront og Rotterdam. Etter at Rotterdam var tatt, avskar divisjonen, sammen med andre enheter, en fransk styrke og skj\xc3\xb8v dem tilbake til Zeeland og Antwerpen. Dernest ble den brukt til \xc3\xa5 rydde sm\xc3\xa5 lommer av motstand i de omr\xc3\xa5dene som allerede var okkupert av tyske tropper. Divisjonen ble deretter overf\xc3\xb8rt til Frankrike og hjalp til med \xc3\xa5 bryte gjennom en hardt forsvart kanallinje f\xc3\xb8r det deltok i kampanjen mot Paris. P\xc3\xa5 slutten av kampanjen hadde divisjonen avansert hele veien til grensen mot Spania.\n_START_SECTION_\nMassakren i Oradour-sur-Glane\n_START_PARAGRAPH_\nI februar 1944 var disivsjonen stasjonert i den lille byen Valence i Tarn-et-Garonne nord for Toulouse, og ventet p\xc3\xa5 nytt utstyr og nye styrker. Som f\xc3\xb8lge av den allierte landgangen i Nordmanie i juni, ble divisjonen sendt nordover og \xc3\xa5 bidra til \xc3\xa5 stoppe den allierte framgangen. En av divisjonens enheter, SS-Panzergrenadier-Regiment 4 \xc2\xabDer F\xc3\xbchrer\xc2\xbb ble ledet av SS-Standartenf\xc3\xbchrer Sylvester Stadler, og SS-Sturmbannf\xc3\xbchrer Adolf Diekmann dette regimentets 1. bataljon. 14 juni gikk kommandoen over regimentet til SS-Sturmbannf\xc3\xbchrer Otto Weidinger, etter at Stadler overtok kommandioen over 9. SS-panserdivisjon \xc2\xabHohenstaufen\xc2\xbb_NEWLINE_Diekmann mottok informasjon 10. juni melding fra to medlemmer av Vichy-regimets paramilit\xc3\xa6re milits Milice om at SS-sturmbannf\xc3\xbchrer Helmut K\xc3\xa4mpfe, fra samme divisjon, ble holdt fanget i Oradour-sur-Vayres av motstandsbevegelsen, etter at han hadde blitt kidnappet dagen i forveien. Stadler beordet Diekmann til \xc3\xa5 f\xc3\xa5 ordf\xc3\xb8reren til \xc3\xa5 velge ut 30 personer som skulle holdes som gisler for utlevering av K\xc3\xa4mpfe. Diekmann omringet feil by, og samlet alle innbyggerne og andre tilstede i byen, p\xc3\xa5 torget. Kvinnene og barna ble s\xc3\xa5 l\xc3\xa5st inne i kirken, mens mennene ble f\xc3\xb8rt til seks andre skur/l\xc3\xa5ver. De ble s\xc3\xa5 skutt og satt fyr p\xc3\xa5, 190 menn d\xc3\xb8de. Kirken ble satt fyr p\xc3\xa5, og alle som pr\xc3\xb8vde \xc3\xa5 unnslippe ble skutt. 247 kvinner og 205 barn d\xc3\xb8de. Det var kun fem overlevende fra massakren. Tyskerne brant deretter landsbyen ned til grunnen som represalier for sabotasje fra Den franske motstandsbevegelsen._NEWLINE_Landsbyen ble etter krigen ikke gjenoppbygd, men omgjort til et minnesmerke med kirkeg\xc3\xa5rd, museum og monument.'